stanford-oval/wikipedia huggingface dataset:
Ryu (Street Fighter)
Elämäkerta > Street Fighter

Street Fighterissa Ryun on yksi World Warrior turnauksen kilpailijoista. Voitettuaan turnauksen kaikki vastukset hän sai mahdollisuuden taistella turnauksen isäntää Sagatia vastaan. Ryu on hävitä kamppailun, kun Sagat lyö hänet lähes tajuttomaksi. Sagat olettaa voittaneensa kamppailun ja auttaa Ryuta ylös, joka kuitenkin voiton nälkäisenä päästää Satsui no Hadoun (eräänlainen pahuuden voima, joka ilmaantuu mikäli taistelija on valmis tappamaan voitosta) sisimmissään valloileen ja päättää iskeä Sagatia Metsu Shoryukenilla. Isku lyö Sagatin tajuttomaksi ja jättää myös arven hänen rintakehäänsä. Sagatin herättyä ja huomattua mitä oli tapahtunut hän vannoi kostavansa Ryulle.
Ulkonäkö

Ryun ulkonäkö on vaihdellut peleistä ja sarjoista riippuen. Ensimmäisessä pelissä hänellä oli punertavat hiukset, harmaat silmät ja valkoinen otsapanta, sekä punaiset tossut. Sittemmin Street Fighter II peleissä Ryulla on ollut ruskeat hiukset ja silmät, sekä pitkä punainen otsapanta. Edelliseen peliin nähden hänellä ei myöskään ole tossuja vaan taistelee paljain jaloin. Ryu käyttää pääasunaan aina valkoista karateasua, josta hihat on revitty pois. Street Fighter Alpha peleissä, jotka sijoittuvat Street Fighter II:n edeltävään aikaan Ryun hiukset ovat vaaleahkon ruskeat ja hänellä on ensimmäisen pelin tapaan valkoinen otsapanta. Poikkeuksellisesti Street Fighter III:ssa Ryulla on ensimmäistä kertaa mustat hiukset. Läpi Street Fighter pelien hänen asunsa näyttää myös kuluneemmalta peli peliltä. Street Fighter IV pelissä hänen asunsa on kokonaisuudeltaan lähimpänä kakkososan asua.
Asunsa ohella Ryu on kantanut useissa medioissa mukanaan merimiessäkkiä, jossa hän säilyttää tarvittavat matkatavarat, kuten varavaatteita, passi ja rahaa.
Ryun pituus on myös vaihdellut riippuen pelistä. Street Fighter II peleissä hänen kerrotaan olevan 178 senttimetriä pitkä ja painaa 80 kg. Puolestaan Street Fighter IV pelissä hänen on ilmoitettu olevan 175 senttimetriä pitkä ja painavan 68 kg.
Joissakin yksityiskohtaisesti piirretyissä virallisissa Street Fighter II taideteoksissa ja Street Fighter IV pelissä Ryun vyössä voi nähdä neljä kanjilla kirjoitettua merkkiä; kaze (風 tuuli), hayashi (林 metsä), hi (火 tuli) and yama (山 vuori). Samat merkinnät voi nähdä myös Ryun areenalla Street Fighter II pelissä. Nämä neljä sanaa perustuvat Sunzinin kirjoittaman Sodankäynnin taito teoksen seitsemänteen lukuun Sotaliike. Jossa kerrotaan kuinka taistelussa tulisi suoriutua; "niin nopeasti kuin tuuli, hiljainen kuin metsä, yhtä rohkea kuin tuli ja järkähtämätön kuin vuori."
Ulkonäkö > Luonne

Ryu on usein hiljainen ja vakava toisin kuin paras kaverinsa Ken. Hän kiertää maailmaa vakavana, esiintyen usein tylsänä tai ulkopuolisena muille ihmisille. Ryu on osoittanut joskus omaavansa myös erittäin huonoa huumorintajua. Hänen päätavoitteenaan on tulla täydelliseksi mestariksi omassa taistelutyylissään, jonka vuoksi Ryu ottaa harjoittelut erittäin vakavasti. Vaikka hän vaikuttaa etäiseltä ja tunteettomalta, löytyy Ryusta hyväsydäminen puoli, joka erityisesti kunnioittaa niitä jotka ovat yhtä taitavia taistelemaan.
Pelaaminen

Ryu on niin sanotusti perushahmo tappelupeleissä, jolla on kohtuullinen määrä lyöntejä ja potkuja, sekä perus erikoisliikkeitä. Ryu on pelattavana hahmona jokaisessa Street Fighter pelissä, joka tekee hahmosta myös tutun aikaisemmin Street Fighter pelejäkin pelanneille. Tämän myötä pelaajien ei välttämättä tarvitse opetella hahmon erikoisliikkeitä.
Pelaaminen > Erikoisliikkeet

Ryun ensimmäisiä erikoisliikkeitä ovat Hadouken, Shoryuken ja Tatsumaki Senpukyaku (lyhyemmin Tatsumaki). Liikkeistä ensimmäinen eli Hadouken on niin sanottu "energiapallo" tai "tulipallo", jonka Ryu lähettää käsistään kiertoheittoliikkeellä vyötärönsä seudulta. Shoryuken puolestaan on niin kutsuttu "lohikäärmeen isku", joka on tavallista voimakkaampi kohokoukku. Tatsumaki senpuu kyaku on eräänlainen "hurrikaanipotku", jossa Ryu tekee kiertopotkun ilmassa useaan kertaan peräkkäin.
Ensimmäisissä Street Fighter II -peleissä Ryu kykeni tekemään erikoisliikkeensä vain ollessaan maassa. Sittemmin myöhemmissä versioissa hahmolla on voinut tehdä hurrikaanipotkun ilmassa. Lisäksi Hadoukenista on tehty myöhempiin versioihin voimakkaampi versio Shakunetsu Hadouken. Street Fighter Alpha peleissä Ryulla on taktinen veto nimeltä "Hadou no Kamae", joka huijaa vastustajaansa käyttämään mahdollista vastahyökkäystä. Alpha pelisarjassa on myös useita variaatioita Ryun keskitason lyönnistä ja potkusta, sekä kovasta lyönnistä ja potkusta. Keskitason potkulla saa myös aikaan heikomman version Tatsumaki senpuu kyaku liikkeestä, joka vie vastustajalta vähemmän energiaa, mutta on huomattavasti nopeampi suorittaa. Street Fighter III pelisarjassa Ryulla on yksi uusi erikoisliike nimeltä "Joudan sokutou geri". Se on voimakas potkutekniikka, joka työntää vastustajansa pois suurella voimalla. Samainen hyökkäys on myös ei kanoonisessa Street Fighter EX pelisarjassa, jossa se on tarpeeksi voimakas potkaisemaan vastustajansa ulos areenalta. Samaisessa pelisarjassa Ryun Tatsumaki senpuu kyaku on korvattu lentävällä potkulla, jonka voi tehdä samalla näppäin komennolla, kuin alkuperäinen liike, mutta tekemällä se 2-3 kertaa.
Pelaaminen > Super Combot

Ryun useat Super Combo liikkeet ovat voimakkaampia, kuin hänen tavalliset liikkeet. Street Fighter III pelisarjassa näitä kutsutaan Super Artseiksi. Shinku hadouken liikkeellä saa aikaan viisi osumaa yhdellä hadouken liikkeellä. Shin shoryuken puolestaan tuottaa kaksi lisäiskua tavallisen shoryukenin sijaan. Shinku tatsumaki senpukyaku on voimakkaampi hurrikaanipotkun tekevä liike, joka pysyy paikallaan. Samainen liike korvattiin Street Fighter III peleissä "Denjin hadoukenilla", joka on vaihtoehtoversio Shinkuu hadoukenista, jossa pelaajan täytyy ladata "tulipallonsa". Sitä kauemmin sitä latasi sen enemmän tuhoa se teki vastustajaansa. Denjin Hadoukenia ei voi myöskään torjua kuin hyppäämällä.
Street Fighter pelisarjan ulkopuolella Ryulla on Super Gem Fighter pelissä erikoisliike nimeltä "Reppuu jinrai shoryu", joka on moninkertainen lyöntihyökkäys, joka päättyy samallalailla, kuin Shin shoryuken. Marvel vs. Capcom: Clash of Super Heroes pelissä Ryulla on erikoislaatuinen kyky vaihtaa tappelutyyliään pelissä mukana olevien Kenin ja Akuman tyylisiksi.
Ryu muissa medioissa > Animaatio

Ryu on esiintynyt videopelien tapaan usein pääroolissa myös anime-elokuvissa ja sarjoissa.
Ryu muissa medioissa > Animaatio > Street Fighter II: The Animated Movie

Ensimmäisessä elokuvassa Street Fighter II: The Animated Moviessa Ryu joutuu M. Bisonin Shadowlaw organisaation kohteeksi. Bison kaappaa ja aivopesee Kenin pakottaen Ryuta taistelemaan ystäväänsä vastaan. Hahmon äänenä toimi alkuperäisessä japaninkielisessä versiossa Kōjirō Shimizu ja englanniksi dubatussa versiossa Skip Stellrecht.
Ryu muissa medioissa > Animaatio > Street Fighter Alpha: The Animation

Street Fighter Alpha: The Animationissa Ryu joutuu salaperäisen tiedemiehen kohteeksi, kun hän alkaa käydä itsensä kanssa taistelua "Dark Hadou" nimistä pahuutta vastaan. Samaan aikaan Shun niminen poika saapuu Brasiliasta Japaniin ja väittää olevansa Ryun nuorempi veli. Salaperäinen tiedemies päättää järjestää turnauksen, jotta saisi houkuteltua Ryun mukaan turnauksen taistelijoihin. Myös Shun haluaa Ryun osallistuvan turnaukseen, joka kuitenkin kieltäytyy, mutta lähtee mukaan katsomaan ystävänsä Kenin ja Shunin otteita. Turnaus osoittautuu kuitenkin huijaukseksi ja Ryu joutuu kohtaamaan salaperäisen tiedemiehen, joka yrittää viimeiseen asti houkutella Dark Hadouta esille. Hahmon äänenä toimi alkuperäisessä japaninkielisessä versiossa Kane Kosugi ja englanniksi dubatussa versiossa Skip Stellrecht.
Hahmoa näytelleet > Japaniksi

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1994 | Kōjirō Shimizu |  | Street Fighter II: The Animated Movie |  |
| 1995 | Kouji Tsujitani | Street Fighter II V |  |  |
| 1995–1996 | Katashi Ishizuka |  |  | Street Fighter Alpha Street Fighter Alpha 2 |
| 1998 | Toshiyuki Morikawa |  |  | Street Fighter Alpha 3 |
| 1999 | Kane Kosugi |  | Street Fighter Alpha: The Animation |  |
| 2005 | Yasuyuki Kase |  | Street Fighter Alpha: Generations |  |
| 2009 | Hiroki Takahashi |  | Street Fighter IV: The Ties That Bind | Street Fighter IV |
Hahmoa näytelleet > Englanniksi

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1994–1995 | Byron Mann |  | Street Fighter | Street Fighter: The Movie |
| 1995–1998 | Tong Lung | Street Fighter |  |  |
| 1996–1998 2001 | Skip Stellrecht | Street Fighter II V | Street Fighter II: The Animated Movie Street Fighter Alpha: The Animation |  |
| 1997 | Brett Weaver | Street Fighter II V |  |  |
| 1997 | Tommy Drake | Street Fighter II V |  |  |
| 2007 | Richard Cansino |  | Street Fighter Alpha: Generations |  |
| 2009–2010 | Kyle Hebert |  | Street Fighter IV: The Ties That Bind | Street Fighter IV Super Street Fighter IV |
Arvostelu ja vastaanotto

Ryu oli listattu vuonna 2008 parhaaksi hahmoksi IGN-sivuston laatiman 25 parasta Street Fighter hahmoa.
GameDaily sivusto listasi hahmon sijalle kaksi laatimassaan kautta-aikain 20 parasta Street Fighter hahmoa.
Ryu suorittamassa Hadouken liikettä Zangiefiä vastaan Street Fighter II -pelissä.
Ryu suorittamassa Tatsumaki senpuu kyaku liikettä Dhalsimia vastaan Street Fighter II -pelissä.
Valle del Treja

Monte Gelaton putoukset.
Parco Regionale Valle del Treja on aluetason luonnonsuojelualue Tiberjoen sivujoen Trejan laaksossa Italiassa. Vuonna 1982 perustetun luonnonpuiston pinta-ala on 650 hehtaaria. Sen alue kuuluu Mazzano Romanon ja Calcatan kuntiin.
Puiston maisemaa leimaavat joen uurtamat rotkot ja jyrkänteet, joita ympäröivät viljelysten, viinitarhojen, oliivipuiden ja pähkinäpensaiden peittämät kukkulat. Trejajoessa on pittoreskejä vesiputouksia, joista tunnetuimpia ovat vanhan myllyn luona sijaitsevat Monte Gelaton putoukset. Yli puolet alueesta on metsää. Jokivartta hallitsevat kosteikkokasvit.
Puiston keskellä on tärkeä arkeologinen löytöpaikka ja muinainen nekropoli. Muita nähtävyyksiä ovat esiroomalaisen Civita Castellanan linnoituslaitteet. Trejan rannalla Monte Li Santin juurella on muinaisen temppelin rauniot.
Aiheesta muualla

Trejan laakson luonnonpuiston sivusto (italiaksi), (englanniksi)
U (albumi)

| U The Incredible String Band |
| --- | --- | --- |

Studioalbumin tiedot
 Äänitetty : toukokuu 1970
 Julkaistu: lokakuu 1970
 Tuottaja(t): Joe Boyd
 Tyylilaji: folk, psykedeelinen folk
 Kesto: 107.07
 Levy-yhtiö: Elektra (2665 001)
The Incredible String Bandin muut julkaisut
| I Looked Up 1970 | U 1970 | Be Glad for the Song Has No Ending 1971 |
U on The Incredible String Bandin tupla-albumi, joka julkaistiin vuonna 1970 levymerkillä Elektra Records.
Kappaleet

Kaikki kappaleet säveltänyt Robin Williamson ellei toisin mainita.
Kappaleet > A-puoli

El Wool Suite – 8.28 (säv. Mike Heron)
The Juggler's Song – 3.10
Time – 3.57
Bad Sadie Lee – 3.48 (säv. Janet Shankman)
Queen of Love – 8.36
Kappaleet > B-puoli

Partial Belated Overture – 2.54 (säv. Heron)
Light in Time of Darkness – 10.18 (säv. Heron)
Walking Along with You – 3.58 (säv. Heron)
Hirem Pawnitof / Fairies Hornpipe – 6.18 (säv. Traditional, arr. Heron)
Bridge Theme – 2.15 (säv. Heron)
Kappaleet > C-puoli

Bridge Song – 8.47 (säv. Heron)
Astral Plane Theme – 4.55
Invocation – 4.48
Robot Blues – 4.07
Puppet Song – 6.15
Kappaleet > D -puoli

Cutting the Strings – 5.08
I Know You – 3.22 (säv. Licorice McKechnie)
Rainbow – 15.39 (säv. Heron)
Kokoonpano

Mike Heron – laulu, kitara, sitar, piano, basso, mandoliini, urut
Robin Williamson – laulu, kitara, 12-kielinen kitara, shehnai, soondri, viulu, huilu, mandoliini, sintir, sarangi, basso, piano, savirummut, rummut, voice sitar, munniharppu, pyykkilauta
Licorice McKechnie – laulu, kitara, rummut, lusikat
Rose Simpson – laulu, tabla-kitara, basso
Kokoonpano > Sessiomuusikot

Janet Shankman - laulu, cembalo
Peter Grant - banjo
Mal & Malcolm - laulu
Arviot

Allmusic:
Aiheesta muualla

U discogs.com -sivustolla
UT2020

| Uusi testamentti 2020 |
| --- | --- |
 UT2020:n logo
Lyhenne:  UT2020
Kieli:  nykysuomi
Kokonaan julkaistu:  22. lokakuuta 2020
Kokoonpano:  27 (UT)
Suuntaus:  luterilaisuus • ekumenia
Lue lisää artikkelistaRaamattu
Uusi testamentti 2020 (lyh. UT2020) on Suomen Pipliaseuran organisoima Uuden testamentin raamatunkäännös kreikankielisestä alkutekstistä suomeksi. Sen tavoitteena on ollut mobiilikäyttäjät. Käännös julkaistiin aluksi digitaalisessa muodossa Raamattu.fi-sivustolla sekä Piplia-sovelluksessa, ja myöhemmin sitä alettiin myös painaa kirjaksi.
Käännöstyö alkoi keväällä 2018 ja se julkaistiin 22. lokakuuta 2020.
Käännöksen taustaa

UT2020 käännös lähtee tarpeesta tavoittaa uusia lukijoita Raamatulle aikaisemmin toteuttamattomalla tavalla. Käännös on tarkoitettu kaikenikäisille, mutta kääntämistä on ohjannut 15–25-vuotiaiden kielentaju. UT2020 on tehty mobiilikäyttöä varten. Kääntämisen lähtökohdissa on otettu huomioon tekstin käyttöympäristö, puhelinten ja tablettien mahdollisuudet ja rajoitukset sekä ihmisten tapa käyttää laitteita. Puhelimen pieni näyttö asettaa omat vaatimuksensa tekstille, sen sidoksisuudelle sekä lauserakenteille ja sananpituuksille.
Ääniversio

UT2020 on julkaistu ääniversiona, jota voi kuunnella Piplia-sovelluksesta. Käännöksen on lukenut näyttelijä Krista Kosonen. Papin tytär koki tehtävän yhdeksi lempitöistään.
UT2020 tekijät

UT2020:n käännöksen tekijöinä on akateemisen koulutuksen saaneita eksegeettejä ja kielitieteilijöitä, jotka osaavat alkukielen kreikan sekä suomenkielen ilmaisut.  Käännös toteutettiin yhteistyössä Pipliaseuran projektiryhmän ja ekumeenisen ohjausryhmän kanssa.
UT2020 tekijät > Projektiryhmä

UT2020-käännösprojektia koordinoi Suomen Pipliaseura. Projektiryhmään kuuluivat kaksi kääntäjää ja neljä muuta jäsentä.
Täysipäiväisinä raamatunkääntäjinä työskentelivät eksegeettinen asiantuntija, dosentti Niko Huttunen ja kieliasiantuntija, FT Tuomas Juntunen. Projektinjohtajana oli viestintä- ja varainhankintajohtaja Terhi Huovari. Käännöstyön ohjaus kuului Seppo Sipilälle. Mukana olivat myös Pipliaseuran toiminnanjohtaja Markku Kotila ja seurakuntapalvelun johtaja Antti Siukonen, joka vastasi teknisestä kehitystyöstä.
UT2020 tekijät > Ekumeeninen ohjausryhmä

Käännöstyöllä oli ekumeeninen ohjausryhmä, jolla oli tärkeä rooli käännöksen laadunarvioinnissa. Seitsemän henkiseen ohjausryhmään kuului kolme evankelis-luterilaisen kirkon edustajaa, yksi katolisen kirkon, yksi ortodoksisen kirkon ja yksi vapaakristillisen neuvoston edustaja sekä suomen kielen asiantuntija yliopistolta.
| Nimi | Titteli | Taustaorganisaatio |
| --- | --- | --- |
| Hanna Lappalainen | dosentti | suomen kielen asiantuntija, Helsingin yliopisto |
| Lauri Thurén | professori | eksegetiikka, Itä-Suomen yliopisto |
| Anni Pesonen | teologian tohtori | ev.lut. pastori |
| Mika Aspinen | teologian maisteri | Kirkon koulutuskeskuksen raamattuteologian kouluttaja |
| Timo Lehikoinen | rehtori | Suomen teologinen opisto, Suomen vapaakristillinen neuvosto |
| Teija Haussalo | filosofian tohtori, auktorisoitu kääntäjä | Suomen ortodoksinen kirkko |
| Katri Tenhunen | teologian maisteri, julkaisujohtaja | Katolinen kirkko Suomessa |
Rahoitus

Työtä rahoittivat Suomen evankelisluterilaisen kirkon kirkkohallitus ja Suomen Pipliaseura.
Kritiikkiä käännöksestä

UT2020 käännöstä on kritisoitu vanhurskaus -sanan poisjättämisestä. Keskustelua on käyty myös, köyhdyttääkö se Uuden Testamentin sanavarastoa poistamalla maatalouskulttuuriin liittyvät täsmälliset sanat.
Aiheesta muualla

Uusi testamentti 2020 - UT2020 Suomen Pipliaseura. Viitattu 16.1.2021.
Vaalserberg

Näkymä Vaalserbergiä kohti, vasemmalla Tour Baudouin ja oikealla Wilheminatoren.
Vaalserberg on kukkula Alankomaiden, Saksan ja Belgian rajalla. Lähistön kaupunkeja ovat Vaals Alankomaissa ja Aachen Saksassa kolmisen kilometriä kukkulasta itään. Kukkulalla on myös Alankomaiden eurooppalaisen alueen korkein kohta (eri lähteissä 321–322 metriä).
Kukkulalla on kaksi näkötornia, Wilhelminatoren Alankomaiden puolella ja Tour Baudouin Belgian puolella.
Rajapisteellä kohtasi vuosina 1815–1919 neljäskin alue, Belgian ja Preussin yhteisesti hallitsema Moresnet, minkä vuoksi pistettä kutsuttiin neljän valtion pisteeksi (saks. Vierländerpunkt).
Kuvia

Wilhelminatoren
Tour Baudouin
Kolmen valtion rajamerkki.
Postikortti "neljän valtion rajapisteeltä" vuodelta 1905.
Alankomaiden Euroopan alueen korkein kohta. Taulussa korkeusluku 322,5 m.
Aiheesta muualla

Kuvia tai muita tiedostoja aiheesta Vaalserberg Wikimedia Commonsissa
Sippar

Sippar, nykyinen Tell Abu Habbah oli muinaisen
Kaksoisvirtainmaan Sumerin pohjoinen kaupunki.
Se sijaitsi 60 km Babylonista pohjoiseen Eufratin itärannalla nykyisen Bagdadin maakunnan alueella Irakissa. Kaupungin sumerilainen nimitys oli Zimbir, lintukaupunki. Kaupunki jakautui kahteen osaan, auringonjumalan ja Anunit-jumalan palvojien alueisiin. Raamatussa se tunnetaan nimellä Sefarvaim. Jotkut tutkijat ovat arvelleet, että tämä kaupunki olisi ollut Akkadin pääkaupunki Agade eli Akkad.
Valledoria

| Valledoria (Codaruìna) |
| --- | --- |

 Sijainti Sassarin maakunnassa
 Valledoria
 Koordinaatit: 40.928°0′0″N, 8.824°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  25,95 km²
Korkeus:  16 m
Väkiluku:  4 319
Aikavyöhyke:  UTC+1
 – Kesäaika:  UTC+2
Postinumero:  07039
Suuntanumero(t):    079
Rekisterikilpi:  SS
 
 http://www.valledoria.com 
Infobox OKVirheellinen NIMI-arvo: 
Valledoria (sassariksi Codaruìna, galluuriksi Codaruìna) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 4 319 asukasta (vuonna 2016) ja sen pinta-ala on 25,95 neliökilometriä. Se sijaitsee 16 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Valledoria Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Varparannan työväentalo

| Varparannan työväentalo |
| --- | --- |
Sijainti:  Varparanta, Kontiolahti
Valmistumisvuosi:  vuosina 1959–1960
Suunnittelija:  rakennusmestari Kojo
Rakennuttaja:  Varparannan Sos.Dem. Työväenyhdistys
Runkorakenne:  rankorakenne
Kerrosluku:  1
Huoneistoala:  80 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Varparannan työväentalo  on Kontiolahden kunnan Varparannan kylässä sijaitseva työväentalo.
Historiaa

Varparannan työväentalo rakennetiin vuosina 1959–1960, ja se sijaitsee 3 000 m²:n tontilla. Talo on rakennettu talkoilla, ja sen rakentaminen on rahoitettu rahankeräyksillä, lainoilla ja työväenyhdistyksen omilla säästöillä. Talossa on juhlasali näyttämöineen, ravintola, keittiö, eteinen ja pukuhuone. Talo on ollut työväenyhdistyksen omassa käytössä, ja sitä on vuokrattu muillekin käyttäjille. Siellä on järjestetty kokouksia, elokuvanäytöksiä, tansseja ja juhlia.. Työväentalo on toiminut koko kylän keskuksena, ja sitä on remontoitu useaan otteeseen. 1980-luvulla taloon rakennettiin keittiö, ja ulkovuoraus on uusittu 2000-luvulla.
Vejlen amt

| Veljen amt Vejle Amtskommune |
| --- | --- |
 Vaakuna
 Sijainti
Valtio:  Tanska
Perustettu:  1793
Lakkautettu:  2007
Hallinto:  
 – hallinnollinen keskus:  Vejle
Pinta-ala:  2996 km²
Väkiluku (2006):  360 921
Vejlen amt oli entinen hallintoalue Tanskassa, Jyllannin niemimaan itäosassa. Sen pääkaupunki oli Vejle. Vejlen amtin pinta-ala oli 2 997 km² ja asukasluku oli 353 284 (2003). Tanskan kuntauudistuksessa aiemmat amtit lakkautettiin ja Vejlen amt jaettiin Region Midtjyllandin ja Region Syddanmarkin kesken.
Vejlen amtin kunnat 1970-2006

Brædstrupin kunta
Børkopin kunta
Egtvedin kunta
Frederician kunta
Gedvedin kunta
Given kunta
Hedenstedin kunta
Horsensin kunta
Jellingin kunta
Juelsminden kunta
Koldingin kunta
Lunderskovin kunta
Nørre-Sneden kunta
Tørring-Uldumin kunta
Vamdrupin kunta
Vejlen kunta
Pormestarit

Amtin pormestari on valittu vuodesta 1970 lähtien. Seuraavat henkilöt toimivat Riben amtin pormestareina vuosina 1970–2006:
1970–1974: Aksel Buhl
1974–1993: Erling Tiedemann
1994–2006: Otto Herskind Jørgensen
Van Hansis

Van Hansis
Van Hansis (syntymänimeltään Evan Vanfossen Hansis, s. 25. syyskuuta 1981 North Adams, Massachusetts, Yhdysvallat) on yhdysvaltalainen näyttelijä. Hän on ollut kolmesti ehdolla Emmy-palkinnon saajaksi roolistaan Luke Snyderinä saippuasarjassa As the World Turns.
Aiheesta muualla

Van Hansis Internet Movie Databasessa. (englanniksi)
Salaisuus pinnan alla

| Salaisuus pinnan alla> What Lies Beneath |
| --- | --- |

Ohjaaja:  Robert Zemeckis
Käsikirjoittaja:   Sarah Kernochan  Clark Gregg 
Tuottaja:   Steve Starkey  Robert Zemeckis 
Säveltäjä:  Alan Silvestri
Kuvaaja:  Don Burgess
Leikkaaja:  Arthur Schmidt
Tuotantosuunnittelija:  Rick Carter
Pääosat:   Harrison Ford  Michelle Pfeiffer  Diana Scarwid 
Valmistustiedot
Valmistusmaa:  Yhdysvallat
Tuotantoyhtiö:   DreamWorks  20th Century Fox 
Levittäjä:  InterCom Netflix Disney+
Ensi-ilta:  2000
Kesto:  130 min
Alkuperäiskieli:  englanti
Budjetti:  90 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Salaisuus pinnan alla (What Lies Beneath) on vuonna 2000 ensi-iltansa saanut elokuva, jonka ohjasi Robert Zemeckis. Elokuvan pääosissa näyttelevät Harrison Ford, Michelle Pfeiffer ja Diana Scarwid.
Elokuva kertoo Claire-nimisestä naisesta, joka alkaa nähdä kotonaan naisen haamun. Hän luulee tulevansa hulluksi, kunnes saa tietää että haamu kuuluu eräälle kadonneelle naiselle. Mitä haamu haluaa ja miksi hän kummittelee juuri Clairen luona onkin sitten jo ihan eri asia.
Aiheesta muualla

{{IMDb|0161081}
Vekaluhtakanat

| Vekaluhtakanat |
| --- | --- |
 Vekaluhtakana (Gallirallus australis)
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Vekaluhtakanat Gallirallus  Lafresnaye, 1841
Katso myös
   Vekaluhtakanat Wikispeciesissä   Vekaluhtakanat Commonsissa 
Infobox OKVirheellinen NIMI-arvo: 
Vekaluhtakanat (Gallirallus) on rantakanojen heimoon kuuluva lintusuku, johon kuuluu kolme lajia.
Vekaluhtakanoihin kuuluvat lajit

Kanakkiluhtakana (Gallirallus lafresnayanus)   mahdollisesti hävinnyt
Vekaluhtakana (Gallirallus australis)
Calayaninluhtakana (Gallirallus calayanensis)
Aiheesta muualla

Integrated Taxonomic Information System (ITIS): Gallirallus (TSN 176338) itis.gov. Viitattu 21.6.2010. (englanniksi)
Valmet (kello)

Heilurikäyttöinen lyövä Valmet-seinäkello.
Valmet oli Valmet Oy:n kellomerkki, johon kuului pöytä- ja seinäkelloja.